東方日報 (馬來西亞)

《東方日報》，係馬來西亞一間綜合華文報紙，總社座落喺馬來西亞首都吉隆坡，喺2002年9月29號創刊，創辦人為已故出名企業家拿督斯里劉會幹，佢同時亦係啟德行集團嘅前領導者。2021年4月16號，呢個報型轉為電子報，並結束佢紙版印刷。呢份報嘅格言係「《東方日報》是一份敢報導真相、獨立、中立的中文日報；讓公眾看到新聞事件真相，真正的人民喉舌」。

2020年4月，《東方日報》受到武漢肺炎所影響，佢業務呈現斷崖式下滑而宣佈轉型計劃，暫停出版周末紙版印刷，只會保留星期一至五嘅報紙出版。

喺經歷咗18年嚟嘅報導生涯同科技不斷更新沖擊下，《東方日報》最終不敵武漢肺炎疫情嘅影響，喺2021年4月16日宣佈最後一次出版後，佢哋嘅紙版印刷正式走入歷史，改為轉攻網絡新聞。

活動
創報無耐，《東方日報》籌劃同主辦咗一系列同文化以及教育有關活動。

為咗令華人仔女能夠以中文同母語學習新知， 延續中華文化，《東方日報》喺全馬各地發起咗「華小增報運動」、「百萬獻華小」、「獨中生看東方」運動，聯合華人社團同華人領袖，以免費、半價以及捐增方式，將報章同義款送去華文學校，令到華人仔女可以接觸到最新嘅知識同學習華文母語。

東方日報新聞網

馬來西亞華文報紙